Teymur Bünyadov (general-mayor)

Teymur Nağdalı oğlu Bünyadov () — Azərbaycan hərbi xadimi, general-mayor (1966).

 Həyatı 
Teymur Bünyadov 25 dekabr 1911-ci ildə Zəngəzur mahalının Qafan rayonunun Girətağ kəndində anadan olubO taylı-bu taylı tariximiz: 1813-2013: xronoqraf: 1906-1911-ci illər  — azerbaycanli.org saytı

1941-ci ildə Qafan RHK-dan orduya çağırılmışdır. F.E.Dzerjinski adına artilleriya Akademiyası nəzdində artilleriya birləşmələri üçün komissarlar hazırlayan birillik kursu bitirmiş, Stalinqrad və Cənub-qərb cəbhələri siyasi idarələrində baş təlimatçı olmuşdur.Azərbaycan Respublikası Xatirə Kitabı, II cild, Bakı: Respublika Xatirə Kitabı redaksiyası, 2000. səh.443-444

1946-1952-ci illərdə "Buzovnaneft" tresi rəisinin müavini, Azərbaycan SSR yeyinti sənayesi nazirinin birinci müavini və başqa vəzifələrdə çalışmışdır.

1952-ci ildə yenidən hərbi xidmətə çağırılmış, diviziya siyasi idarəsinin rəisi təyin edilmiş, 1955-ci ilədək bu vəzifədə işləmişdir.

1955-1960-cı illərdə Azərbaycan SSR Daxili İşlər Nazirinin müavini, 1960-1967-ci illərdə DİN-də komendant, 1967-1970-ci illərdə isə SSRİ DİN qoşunlarının Zaqafqaziya üzrə komendantının birinci müavini olmuşdur.

1966-cı ildə general-mayor rütbəsi almışdır.

1970-1974-cü illərdə Azərbaycan SSR Daxili İşlər Nazirliyində işləmişdir.

Teymur Bünyadov uzun sürən xəstəlikdən sonra 9 aprel 1974-cü ildə vəfat etmişdir. Fəxri Xiyabanda dəfn olunmuşdur.

 Mükafatları 
 2-ci dərəcəli Böyük Vətən Müharibəsi ordeni
 Qızıl Ulduz ordeni

 İstinadlar 

Kateqoriya:Azərbaycanlı hərbçilər
Kateqoriya:Zəngəzurda doğulanlar
Kateqoriya:Birinci Fəxri xiyabanda dəfn olunanlar
Kateqoriya:Strateji Raket Qüvvələri Hərbi Akademiyasının məzunları
Kateqoriya:Azərbaycanlı generallar
Kateqoriya:Azərbaycan generalları